Document ID: 31983D0465

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1983 σχετικά με τις αιτήσεις απόδοσης των ενισχύσεων που έχουν χορηγηθεί από τα Κράτη μέλη στις ομάδες παραγωγών και στις ενώσεις τους στον τομέα του βάμβακος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 389/82 του Συμβουλίου της 15ης Φεβρουαρίου 1982 περί ομάδων παραγωγών και των ενώσεών τους στον τομέα του βάμβακος (1), και ιδίως το άρθρο 12 παράγραφος 4.
Εκτιμώντας:
ότι οι αιτήσεις απόδοσης, που πρέπει να υποβάλουν τα Κράτη μέλη στο Ευρωπαϊκό Γεωργικό Ταμείο Προσανατολισμού και Εγγυήσεων, πρέπει να περιέχουν ορισμένα στοιχεία ώστε να είναι δυνατόν να διαπιστωθεί ότι τα έξοδα που έχουν πραγματοποιηθεί δεν αντίκεινται στις διατάξεις του κανονισμού (ΕΟΚ) αριθ. 389/82 και στα προγράμματα σχετικά με την ανάπτυξη και την ορθολογική χρησιμοποίηση της παραγωγής καθώς και της εμπορίας βάμβακος, που εγκρίνονται σύμφωνα με το άρθρο 8 παράγραφος 1 του προαναφερόμενου κανονισμού-
ότι, για να επιτευχθεί αποτελεσματικός έλεγχος, τα Κράτη μέλη πρέπει να θέτουν τα δικαιολογητικά έγγραφα στη διάθεση της Επιτροπής κατά τη διάρκεια περιόδου τριών ετών μετά την καταβολή της τελευταίας απόδοσης-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Οι αιτήσεις απόδοσης που αναφέρονται στο άρθρο 12 παράγραφος 1 του κανονισμού (ΕΟΚ) αριθ. 389/82 υποβάλλονται υπό μορφή πίνακα όπως υποδεικνύεται στα παραρτήματα.
2. Τα Κράτη μέλη διαβιβάζουν στην Επιτροπή, μαζί με την πρώτη αίτηση απόδοσης, τα κείμενα των εθνικών διατάξεων εφαρμογής και ελέγχου και των διοικητικών οδηγιών, καθώς και τα έντυπα ή οποιαδήποτε άλλα έγγραφα σχετικά με τη διοικητική εφαρμογή των μέτρων.
Άρθρο 2
Τα Κράτη μέλη θέτουν στη διάθεση της Επιτροπής, για περίοδο τριών ετών μετά την καταβολή της τελευταίας απόδοσης, το σύνολο των δικαιολογητικών εγγράφων, ή το επικυρωμένο αντίγραφο που έχουν στην κατοχή τους, βάσει των οποίων έχουν χορηγηθεί οι ενισχύσεις που προβλέπονται από τον κανονισμό (ΕΟΚ) αριθ. 389/82,
καθώς και τους πλήρεις φακέλους των δικαιούχων.
Άρθρο 3
Η παρούσα απόφαση απευθύνεται στα Κράτη μέλη.
Βρυξέλλες, 26 Ιουλίου 1983.

Labels: 2
17
19
6
12
15